Identifica les entitats que surten en el següent text:
Ahir la CUP va comunicar oficialment a la presidenta del parlament que no investiria Artur Mas ‘en cap de les votacions’. Tenint en compte que això ja no són unes declaracions de premsa, sinó una presa de posició formal i oficial, haurem d’assumir, doncs, que Junts pel Sí no aconseguirà en cap cas els vots necessaris per a formar govern i, per tant, ens trobarem abocats a noves eleccions al març, després de la dissolució automàtica de la cambra.
La situació requereix una certa fredor a l’hora de l’anàlisi, perquè és molt decebedora. No es tracta de repartir culpes ni de saber qui podria fer alguna cosa més que les que fa. Simplement, cal constatar que hi ha una aritmètica que converteix allò que sobre el paper era una majoria independentista en no res. Junts pel Sí té seixanta-dos diputats i per tant no pot formar govern tot sol. Alguns ens pensàvem que el fet que la CUP fos independentista i en tingués deu més facilitaria un acord. Però ja es veu que no.
CUP : partit_polític, Artur Mas : polític, Junts pel Sí : partit_polític